Jakelussa mainituille

Viite	VNK 013:00/2001

Asia	LAUSUNTOPYYNTÖ VALTIONEUVOSTOSANASTOSTA

Suomen perustuslaki uudistettiin vuonna 2000, uusi valtioneuvostolaki tuli voimaan keväällä 2003 ja hallitusvaihdosten myötä Suomeen on tullut uusia ministerinimikkeitä. Muun muassa näistä syistä on käynyt välttämättömäksi uudistaa vuonna 1998 ilmestynyt Valtioneuvostosanasto. Valtioneuvoston kielipalvelussa alkoikin marraskuussa 2001 valtioneuvoston kanslian voimin toteutettava Valtioneuvostosanaston ajantasaistamisprojekti.

Valtioneuvostosanastossa on noin 150 käsitettä määritelmineen, ja sen kielinä ovat Euroopan unionin tämänhetkiset viralliset kielet sekä venäjä ja viro. Projektin tulokset julkaistaan sanastona vuoden 2003 loppuun mennessä.

Päivitetyn sanaston suomenkielisestä osuudesta järjestettiin lausuntokierros syksyllä 2002. Nyt projektin johtoryhmä ja kielityöryhmät toivovat saavansa kommentteja sanaston ruotsinkieliseen ja vieraskieliseen osuuteen (erikielisten vastineiden valinta, määritelmien ja selitteiden käännökset jne.). Myös suomenkielistä osuutta koskevat lausunnot ovat tervetulleita, erityisesti mikäli ne koskevat kohtia, jotka ovat muuttuneet syksyn 2002 jälkeen (mm. lainsäädännön muutosten takia).

Lausunnot pyydetään toimittamaan mieluiten sähköpostitse 29.8.2003 mennessä terminologi Riina Kosuselle (yhteystiedot alla). Heinäkuun aikana lisätietoja projektista antaa Anna Dannenberg, puh. (09) 160 22296, sähköposti anna.dannenberg@vnk.fi. Tarvittaessa sanasto voidaan toimittaa kommentoitavaksi myös sähköisessä (pdf-, rtf- tai doc-) muodossa.
	
Riina Kosunen
puh. (09) 160 22237
faksi (09) 160 22163
sähköp. riina.kosunen@vnk.fi	Valtioneuvoston kielipalvelu
Valtioneuvoston kanslia
PL 23
00023 VALTIONEUVOSTO	

Luonnosta saa vapaasti jakaa eteenpäin kommentointia varten. Kiitokset kaikille kommentoijille jo etukäteen lausunnoista ja hyvää kesää!

Riina Kosunen
Valtioneuvostosanastoprojektin johtoryhmän
sihteeri		

LIITE	Valtioneuvostosanasto (luonnos)
	
JAKELU	British Embassy
Eduskunnan kirjasto
Eduskunta
Eesti Õiguskeele Keskus
Euroopan komissio / Suomen kielen koordinointi
Euroopan unionin talous- ja sosiaalikomitea
Euroopan yhteisöjen tuomioistuin
Foreign & Commonwealth Office
Forskningscentralen för de inhemska språken / Svenska språkbyrån
Helsingin yliopisto / englannin kielen laitos, kielikeskus, klassillisen filologian laitos, kääntäjänkoulutuslaitos, pohjoismaisten kielten laitos, romaanisten kielten laitos, saksalainen laitos
Joensuun yliopisto / kansainvälisen viestinnän laitos, kielikeskus
Kauppa- ja teollisuusministeriö
Kotimaisten kielten tutkimuskeskus
Lapin yliopisto / oikeustieteiden tiedekunta
Liikenne- ja viestintäministeriö
Maa- ja metsätalousministeriö
Ministeriöiden kääntäjät
Oikeuskanslerinvirasto
Oikeusministeriö
Opetusministeriö
Puolustusministeriö
Ruotsinsuomalainen kielilautakunta
Sisäasiainministeriö
Sosiaali- ja terveysministeriö
Suomen kääntäjien ja tulkkien liitto
Suomen kääntäjäosuuskunta
Suomen Moskovan suurlähetystö
Tampereen yliopisto / kieli- ja käännöstieteen laitos
Tasavallan presidentin kanslia
Tekniikan Sanastokeskus
Turun yliopisto / kielikeskus, kääntämisen ja tulkkauksen keskus
Työministeriö
Ulkoasiainministeriö
Vaasan yliopisto / kielipalvelut, viestintätieteiden laitos
Valtioneuvoston kanslia
Valtioneuvoston kielipalvelun ohjausryhmä
Valtioneuvostosanaston johtoryhmä
Valtioneuvostosanaston kielityöryhmät
Valtiovarainministeriö
Valtiovarainministeriön sanastotyön ohjausryhmä
Venäjän federaation suurlähetystö
Venäjän ja Itä-Euroopan instituutti
Ympäristöministeriö
Åbo Akademi / Språktjänst